paragraph_text: Smješten je oko 450 km sjeveroistočno od glavnog grada Nursultana, te ima oko 350.000 stanovnika. Jedan je od najstarijih gradova u sjevernom Kazahstanu, osnovan 1720. na južnosibirskoj željezničkoj pruzi<ref>Proleksis pod imeneom Korjakovski. Zbog blizine slanih jezera postaje važno mjesto za preradu soli, te 1861. godine mijenja ime u Pavlodar, u čast rođenja velikog vojvode Pavla Aleksandroviča. Nagli rast grada započinje od 1950-ih planskom izgradnjom industrijskih pogona za preradu aluminija i nafte te proizvodnju traktora, strojeva, kemijskih i prehrambenih proizvoda i dr. Većinu stanovnika čine Kazaci i Rusi, sa značajnijim udjelima Ukrajinaca, Nijemaca i Tatara.